Karmelanoj

Karmelanoj estas anoj de kristana (nun katolika) ordeno. La nomo de la ordeno en la latina estas Ordo Fratrum Beatissimæ Virginis Mariæ de Monte Carmelo (Ordeno de la Fratoj de la Benata Virgino Maria de Monto Karmel). estas romkatolika almozpetanta ordeno, estis origine kontempla ermita ordeno por viroj kaj virinoj kun komunumoj sur la monto Karmel kiu dum la 11-a jarcento situis en Palestino, de kie ĝi disvastiĝis dum la krucmilitoj.

Kiel la franciskanoj, dominikanoj kaj aŭgustenanoj, distingas sin de la aliaj monaĥaj ordenoj en tio, ke ĝi konfesas anstataŭ individua malriĉeco kolektivan malriĉecon. Ili dependas de sia propra manlaboro kaj de almozpetado por sia vivtenado.

 Historio 
La ordeno eble fondiĝis dum la 12-a jarcento ĉe Monto Karmel, Israelo, tiam en krucmilita regno. En 1226 la papo aprobis la ordenajn regulojn. En 1238, pro la malforto de la krucmilititaj regnoj, ili translokiĝis al Kipro kaj Sicilio. En 1240 ili fondis monaĥejon ĉe Aylesford, Kent, Anglio, kaj estis aliaj monaĥejoj en Eŭropo. En 1245, ĉe Aylesford, okazis la unua ĝenerala kunveno de la ordeno, kiam ili nomumis sian unuan "generalon" por estri la tutan ordenon.

Dum la dua duono de la 16-a jarcento Sankta Terezo el Avila kaj Sankta Johano de la Kruco enkondukis reformojn kaj estigis la senŝuajn karmelanojn (O.C.D. - Ordo carmelitarum discalceatorum).eta|219x219px|Blazono de la ordenoLa karmelanoj multe suferis dum la franca revolucio. Fine de la 19-a jarcento restis nur ĉirkaŭ 200 anoj tra la tuta mondo. Tamen dum la sekva jarcento la ordeno pligrandiĝis kaj en 2001 estis proksimume 2,100 monaĥoj, 700 monaĥinoj en 70 enfermitaj monaĥinejoj, kaj 13 filiiĝintaj komunumoj. Aldone, la tria ordeno (kiu enhavas nemonaĥajn anojn) nombris 25-30 mil.

Sankta Tereza de Lisieux kaj Edith Stein estis famaj karmelaninoj.

La ordeno emfazas la kontemplan vivmanieron kaj la adoron de Sankta Maria.
Vidu ankaŭ
Konvento Sankta Mario de la Neĝoj (Graz)

La internacia ordeno de karmelanoj estas NRO en kunlaboro kun Unuiĝintaj Nacioj.


Kategorio:Ordenoj
Kategorio:Katolikismo